เริ่มหนาว
&nbsp;
11 ส.ค. 2554

ตลาดหุ้นวันที่ 29 ก.ค. จะแกว่งตัวตามทุนต่างชาติ หากยังไหลเข้าซื้อต่อ ดันดัชนีหุ้นขึ้นได้อีก 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ดัชนีหุ้นพยายามทดสอบแนวต้านที่ระดับ 860 จุด แต่ต้องติดตามว่าเงินทุนต่างประเทศจะไหลเข้ามาในตลาดหุ้นเอเชียต่อเนื่องหรือไม่ 
สำหรับภาพรวมเศรษฐกิจของสหรัฐอเมริกาและกลุ่มประเทศยุโรปยังไม่เปลี่ยนแปลง คงความเปราะบาง จึงเป็นปัจจัยที่ต้องจับตาต่อไป
ส่วนกลุ่มหุ้นน่าลงทุนได้เปลี่ยนมาเป็นพลังงานและสื่อสาร ส่วนธนาคารพาณิชย์ยังมีความน่าสนใจอยู่ แต่ต้องเลือกลงทุนรายธนาคาร 
“วันนี้ให้แนวรับระดับ 848842 จุด แนวต้านระดับ 860 จุด”
สอดคล้องกับนายรณกฤต สารินวงศ์ ผู้ช่วยผู้จัดการสายงานวิจัย บล.คันทรี่ กรุ๊ป (CGS) ซึ่งมองว่า แนวโน้มตลาดหุ้นยังดีอยู่ จากเม็ดเงินไหลเข้าลงทุนของต่างชาติ แต่ช่วงสั้นๆ การพักฐานของดัชนีไม่มีอะไรน่ากลัว สัปดาห์หน้ามีโอกาสขยับขึ้นไปทดสอบ 860880 จุด 
ส่วนหุ้นเด่นน่าลงทุน ให้น้ำหนักที่พลังงานและปิโตรเคมี รวมทั้งวัสดุก่อสร้างที่กำไรออกมาดี 
ดัชนีหุ้นวันที่ 28 ก.ค.ที่ผ่านมา แกว่งทั้งบวกและลบ สุดท้ายได้แรงซื้อหุ้นใหญ่ในบริษัท ปูนซิเมนต์ไทย (SCC) และกลุ่ม ปตท. ที่กำไรออกมาดีหนุนให้ปิดตลาดที่ระดับ 853.78 จุด เพิ่มขึ้น 0.10 จุด มูลค่าการซื้อขาย 35,005 ล้านบาท 
ด้านนักลงทุนต่างชาติซื้อน้อยลง 619 ล้านบาท สถาบันขายสุทธิ 91 ล้านบาท บัญชี บล. ซื้อ 526 ล้านบาท และรายย่อยขายต่อ 1,054 ล้านบาท